සාමාජිකයන් 06 දෙනෙකුට පහසුවෙන් ගමන් කිරීමට හැකි බෝට්ටුවක නැගී ජීවිතාරක්ෂක කබා පැලඳගෙන උදෑසන 08.00ට පමණ අපි ගමන ආරම්භ කළෙමු. එම ගමනේදී බෝට්ටුව පදවමින් අපහට සහයෝගය දීමට අසංක සුමිත් කුමාර (පොඩි කුමාර) අපත් සමග එකතු විය. උදෑසන හිරු එළිය අවට පරිසරය ගිලගනිමින් තිබුණු අයුරු ඉතාමත් සෞන්දර්යාත්මකය. ගංගාව තරණය කිරීමට එය සුදුසුම කාලය බව එම දර්ශනය ඔස්සේ අපට පැහැදිලි විය. බලපිටිය මහ පාලම යටින් ආරම්භ වූ අපගේ ගමන මාදු ගංඟාව වටකරගෙන තිබෙන්නා වූ කඩොලාන ගහනය මධ්‍යයෙන් ඉදිරියට ඇදෙන විට අමුතුම මිහිරක් ගෙන දුන්නේය. අපගේ ගමනේදී මුලින්ම අප ගොඩ බැස්සේ කුරුඳු දූවටය.
ගමනේදී මුලින්ම අප ගොඩ බැස්සේ කොහේටද?
කුරුඳු දූවටය